**Grouper**

לקשר בין אנשים בעלי תחומי עניין דומים או המחפשים לגלות תחומי עניין חדשים ברדיוס קרוב או בכלל.

**מטרת התוכנה :**

לאפשר לאנשים לשווק את השירות שלהם (הרצאות, הדרכות, אימונים, סדנאות וכדו') בתשלום או כשיתוף חברתי, כאינדיבידואל וכקבוצה.

מעקב אחרי המשתמשים – תדירות הפעילות , רמת האמינות של המשתמש, רמת היכולות שלו ועוד .

החזרת יכולת החיבור האנושי בין אנשים לצאת מהעולם הוירטואלי ולהיפגש פיזית.

אפשרות למשתמשים גם להרוויח כסף מיצירת פעילות.

לבעלי האתר להרוויח כסף מפרסומות או גביית אחוזים מעסקאות.

יצירת תחומי עניין (בישול, רכיבת אופניים, צילום, הכנה לבגרות, לימוד נגינה ועוד).

שאלון היכרות על כל משתמש.

אפשרות לקבוע רדיוס חיפוש על מנת למצוא את האנשים בסביבה הקרובה.

ניהול כספים שבתוכו נכלל מערכת גבייה דרך האתר וניהול חשבון אישי.

אפשרות לדרג את הקבוצות המובילות לפי קריטריונים.

פיקוח על תכנים אסורים ופרסומים לא הולמים ובנוסף קבוצות לא חוקיות.

השלמה אוטומטית בחיפוש.

שליחת התראות ושליטה של בעל הקבוצה על ההודעות.

אימות כתובת מייל או טלפון ב SMS גם למקרה של "שכחתי סיסמה".

איתור חברים העוברים בקו שלי לאפשר הסעות משותפות.

קבוצות בנושאי עניין משותפים עם עזרה למציאת קבוצות או אנשים חדשים עם אותם תחומי עניין כמו שלך וברדיוס הקרוב אליך.

ניהול נוח ופשוט של קבוצות על ידי ניהול תורנויות, חלוקת תפקידים, מקום מפגש וכו'.

מציאת שותפים לתחומי עניין משותפים בדרך קלה ומהירה.

הזמנת שיעורים.

הרחבת הקהל למשתמשים עסקיים.

מעקב אחרי המשתמשים – תדירות הפעילות , רמת האמינות של המשתמש, רמת היכולות שלו ועוד .

הנגשת המידע לאותו אדם לפי מיקום ומועדפים.

היסטוריית פעולות של כל אדם ופעולות עתידיות.

* ניהול קבוצות על ידי מנהל הקבוצה – ממשק נוח ויעיל עד כמה שניתן לניהול קבוצה עם מספר משתתפים גבוה. שליחת הודעה קבוצתית עם מקום מפגש או ביטול או כל דבר שכל הקבוצה צריכה לדעת. סינון של תוכן לא הולם בקבוצה. חסימה או הוספת משתמשים לפי קריטריונים.
* דירוגים – דירוג של כל שלב שנעשה באפליקציה. דירגו של כל משתמש לפי תדירות הגעתו למפגשים, רמת המשתמש בתחום בוא הוא מעוניין להצטרף, מיקום המשתמש. דירוגים של קבוצות לפי אותם קריטריונים עם תוספות שנחוצות רק בקבוצה.
* הנגשה של מידע – לתת אפשרות לכל אחד בכל מקום ובכל זמן להרחיב ולהעמיק את הידע שלו לפי תחומי העניין שלו אם זה בחינם או בכסף. אפשרות הזמנה ומציאה של תחום עניין בקלות ומהירות. חסימה או סינון של מידע שלא הולם את הקבוצה או המשתמשים בה.
* ניהול כספים עבור משתמשים עסקיים – הנגשת הנתונים למשתמש העסקי בכל הקשור לכספים. הכנסות , תדירות המפגשים, גדילת הקבוצה וכן הלאה.
* חיבור בין אנשים – יצירת חיבור פיזי בין אנשים שלא מכירים אבל יש להם תחומי עניין דומים והם בקרבת מקום אחד של השני בזמן ובמקום הנוח להם.
* חווית משתמש – דרך קלה ופשוטה לאדם הממוצע לעסוק במגוון רחב של תחביבים או מקצועות במקום , בזמן, ברמה שהוא מוצא לעצמו לנכון ללא שום התחייבות או הפסד כספי, לדוגמא מנוי לחדר כושר שהוא לא יכול לנצל כי השעות לא מתאימות לדרך חיים שלו. שמירה ואפשרות לבדוק את כל ההיסטוריה שלי ,חיפושים, מפגשים בעבר ובעתיד וכל דבר שהמשתמש עשה באפליקציה.

**תרחישים :**

**תרחיש א' קביעת שיעור פרטי -** נכנס למסך הראשי שבו יש את הפעילויות הקבועות הקרובות שלי, פעילויות בקבוצות שאני חבר בהם לפי תדירות הביקור שלי בקבוצה, הזמנות לשיעורים חדשים או קבוצות חדשות, מעבר לאזור האישי, פרופיל אישי וחיפוש.

כאשר נכנסים לחיפוש ישנם מספר אפשרויות של חיפוש לפי הצורך :

סוג הפעילות – חיפוש לפי הצורך שלי אם אני רוצה לחפש משהו קבוצתי או משהו אישי. סוג הפעילות אותה אני רוצה לעשות כלומר מיון לפי מועדפים או חיפוש חופשי לפי האפשרויות שקימות במערכת (השלמה אוטומטית לפי database). לפי רמת הדירוג אותה המשתמש הכניס

זמן ומיקום – חיפוש לפי הזמן והמקום המתאימים לי ביותר. המרחק שאני מוכן להתרחק מהמקום בו אני נמצא. בזמן הנוח לי לפי שעות וימים. איפה אני רוצה לעסוק בפעילות במקום סגור , מקום שהוא חיצוני , אירוח אצלי בבית או אירוח בבית העסק.

אופן התשלום –סינון החיפוש לפי אופן התשלום. האם המשתמש רוצה לשלם על סוג הפעילות או שהוא מחפש פעילות בחינם.

מיון של תוצאות החיפוש לפי רצון המשתמש. מיון לפי רמת המחיר, מיון לפי מיקום וזמן המפגש , מיון לפי גודל הקבוצה, מיון לפי רמת השיעור ומיון לפי דירוג השיעור.

לאחר קביעת השיעור מתבצעת שמירת הנתונים אצל המשתמש ואצל נותן השירות. שעה, מיקום, דרכי הגעה (שימוש בוויז או בגוגל מפות), אופן התשלום, יצירת קשר עם נותן השירות, הכנסת תזכורת ליומן המשתמש.

**תרחיש ב' פתיחת קבוצה חדשה -** נכנס למסך הראשי (ראה פירוט בתרחיש א') בקצה המסך כפתור מקוצר לפתיחת קבוצה או שיעור חדשים.

בלחיצה על הכפתור יופיעו כמה אפשרויות על מנת שיהיה אפשר לעשות סינון ראשוני והתאמה של המסך הבא. קבוצה חדשה או שיעור אישי חדש.

לאחר הבחירה בקבוצה חדשה יעלה המסך הבא :

סוג הפעילות – באיזה תחום הקבוצה מתעסקת.

הגבלות – הגבלה של מספר האנשים שיכולים להיות חברים בקבוצה. הגבלת רמת הקבוצה. הגבלת המשתמשים בקבוצה לפי קריטריונים של מנהל הקבוצה כמו גיל, רמת המשתמשים, מין. קביעת סוג הקבוצה לקבוצה פתוחה לקהל הרחב או קבוצה סגורה שרק מנהל הקבוצה יוכל להזמין אליה אנשים.

תשלום – קביעת סוג התשלום בקבוצה. האם היא בחינם או סכום התשלום על כל שיעור או מספר שיעורים ביחד. חשיבה אם ניתן בעתיד לשנות את התשלום מחינם לכסף . האופצייה לשנות מ 30 שקל ל50 צריכה להיות קיימת. תשלום עבור השתתפות תתאפשר דרך האתר אבל גם ישירות למפעיל הקבוצה במקום לפני תחילת הפעילות.

כללי - תיאור פעילות הקבוצה באופן כללי. מה רמת הידע שתינתן בשיעורים, רמת המרצה של השיעור והכרתו, איזה ידע ינתן בשיעור ובכללי הרוח הנושבת בקבוצה על פי חזיון פותח הקבוצה.

מיקום וזמן - קביעת מיקום וזמן ראשונים לקבוצה על מנת שלא יתפספס בהמשך. קביעת הזמן והמקום הראשוני לקבוצה דבר שיהיה ניתן לשינוי בהמשך הדרך אחרי שהקבוצה כבר פועלת אבל על מנת שלא יתפספס החלק הזה שהוא מחשובים ביותר אז יהיה חובה לקבוע זמן ומקום ראשוניים.

מסך מספר שתיים מתייחס להזמנת אנשים לקבוצה לפי רצון בעל הקבוצה וגם בהתאם לבקשות כניסה לקבוצה ומתחלק לשתיים. הזמנה של משתמשים לקבוצה לפי שמות המשתמשים או הזמנת משתמשים לקבוצה לפי נתונים, כמו מיקום, תחום עניין משותף.יש אפשרות לחלק שלישי שהוא הזמנת אנשים שעונים על הקריטריונים שמנהל הקבוצה קבע. המערכת תזהה אוטומטית את המשתמשים העונים על הקריטריונים ותזמין אותם להיות חברים בקבוצה. כמובן נדרש אישור של מנהל הקבוצה על הכנסת כל משתמש לקבוצה.

לאחר סיום תהליך פתיחת הקבוצה. כל הנתונים אודות הקבוצה נשמרים במערכת ומתחיל איסוף נתונים מכל מפגש על הקבוצה כדי שיהיה ניתן לדרג אותה. תדירות מפגשים, הענות של משתמשים, רמת שביעות הרצון מהקבוצה, רמת הידע הניתן למשתמש ועוד.

**תרחיש ג' -** אני נכנס לאתר ומנסה להבין במבט ראשון ובכותרת גדולה מה מטרתו, אני מבין שזה מה האתר שאני מחפש שיענה לצרכים שלי ובלי להירשם אני מקבל אפשרות לחפש תחומי עניין, אני מתחיל להיחשף לאתר ולקבל תוצאות לתחומי עניין שחיפשתי וזה גורם לי להישאר באתר.

אחרי שחיפשתי תחומי עניין אני סקרן יותר לקבל עוד פרטים, אבל אז, על מנת לקבל פרטים ממוקדים יותר אני נאלץ להירשם, אפשרות הרישום צריכה להיות נוחה ונגישה בכל רגע, אני צריך להשתכנע להירשם ולהבין שהרישום הוא פשוט ונגיש.

תהליך הרישום יהיה הדרגתי, לדוגמא, אין צורך לרשום פרטי תשלום שעדיין לא מצאת קבוצה מתאימה והחלטת להשתתף בה.

אחרי הרישום אני נחשף לעוד פרטים חשובים שלא יכולתי לדעת עליהם בלי להירשם.

כשאני פותח קבוצה אני מגדיר מה אני בעצם מציע, למי זה מיועד (גיל, מין, לכל אחד, בעלי ניסיון וכדו')

יש לי אופציה להגדיר רדיוס ממני לאנשים שיחפשו אותי, זה פחות קריטי כי ברוב המקים האנשים שיחפשו אותך יגדירו לעצמם טווח חיפוש ולכן אם אתה מחוץ לטווח שלהם לא תוצג בכל מקרה.

**פונקציונאליות התוכנה :**

* הרשאות
* תצוגת האפליקציה לפי המשתמש
* זיהוי מיקום והזמן המשתמש בזמן אמת (מדינה, אזור זמן, מיקום).
* יומן
* תשלום
* מיון של תוצאות מה database
* שמירת נתונים ל database בצורה שיהיה קל להשתמש בהם בעתיד.
* קיצורים לפעולות שכיחות שנעשות באפליקציה.
* חיפוש לפי נושאים
* מנגנון יצירת משהו חדש
* זיהוי והתאמת משתמשים לפי הגדרות כל משתמש (תחומי עניין, מיקום)

**הגבלות או יכולות נוספות :**

* אבטחה – אבטחת כל המידע שעובר באפליקציה. באפליקציה יעברו נתונים אישיים על כל משתמש, פוסטים של כל משתמש ובנוסף תשלומים דרך האפליקציה.
* בתחום התשלומים רמת האבטחה צריכה להיות גבוהה מאד.
* צריך לבדוק איך עוקבים אחרי גביית תשלום מחברים שמשלמים במקום? אפשרות אחרת היא לקבל אחוזים יכולה להיות רק כעמלה למי שמשלם דרך האתר (כל זה במידה ומחליטים בעלי האתר לגבות אחוזים/עמלות מכל פעילות).
* גיבוי - גיבוי של כל המידע שעובר באפליקציה על מנת שתמיד יהיה אפשר לשחזר את המידע ובנוסף שנוכל לתת מענה לכל משתמש על כל הפעולות שהוא ביצע דרך האפליקציה.
* בחינת מערכת – בחינה של המערכת במצבי קיצון שונים ואופן ההתמודדות איתם.
* נתונים - שמירה וסידור הנתונים כך שיהיה ניתן להוציא אותם בזמן הקצר ביותר ובדרך המהירה ביותר. יגרום לאפליקציה לעבוד הרבה יותר חלק.
* אפשרות לקביעת רדיוס ללא GPS אלא על ידי בחירת אזורים או קביעת רדיוס מאזור שאני בחור (במידה ואין אפשרות למצוא את מקומי)
* סטטיסטיקות על חיפושים של משתמשים

מי משתמש בתוכנה –

* תפעול נכון וקל של האתר שיאפשר לכל משתמש גם בלי ידע במחשבים להשתמש בתוכנה למרות שאחת המטרות היא להוציא אנשים מהעולם הווירטואלי ולכן אנחנו מסיקים שיש להם ניסיון.
* אנשים ללא ניסיון במחשבים – בגלל הפשטות והנגישות, ינצלו את התוכנה על מנת להגדיל את המרחב הפיזי שלהם.
* משתמשים מאתרים דומים אחרים – בזכות היתרונות של goruper על אתרים דומים, יהיה קל למשוך אותם לפתוח קבוצה ולהציע את השירות שלהם באתר (גם במקביל לאתרים אחרים).